Ego Vienot, dictus Li Potuoy, de Arconceio, notum facio universi[s] presentes litteras inspecturis quod ego vendidi, tradidi et concessi, laude et assensu Paienum, matris mee, et filii mei Johannis et filie mee Willermote, Petro, preposito de Orsens, et heredibus suis, in perpetuum, quamdam petiam terre sitam prope La Malaitere de Vilers, super la roie do Leureir ; et pretium recepi a dicto Petro videlicet decem libras divionensium. Quam venditionem ego, Vienot, et dicta mater mea et filii, teneor fide data contra omnes homines dictis Petro et heredibus suis in perpetuum guarantire. In cujus rei testimonium, tradidi sibi, presentes litteras sigilli Martelli, decani Oscariensis, munimine roboratas. Actum anno Domini Mo CCo quinquagesimo primo, mense januario.